《接家书》
宋代·刘黻

朝朝听来鸿，来鸿一何邈。
秋往冬又至，尔鸿胡来迟。
凝眸屡东冬，飞云渺天角。
薄晚云四低，来鸿似微雀。
习习远近人，尺书坠犹玉。
亟启读平安，字字发天乐。
殷勤谢来鸿，相过勿惮数。

作者简介：（1217—1276）温州乐清人，字声伯，号蒙川、质翁。少读于雁荡山僧寺，理宗淳祐十年试入太学。以上书忤执政，安置南安军。及还，复极言政治得失。以材署昭庆军节度掌书记，由学官试馆职。历监察御史，改正字，官至吏部尚书兼工部尚书、中书舍人。元兵陷临安，陈宜中谋拥二王，迎黻共政，行至罗浮病卒。有《蒙川遗稿》。